12. august 1995 kunne museet begynde at køre med passagerer med veteranbusser på en rute i lokalområdet omkring [[Valsølille Sø]]. Det havde længe været et ønske at kunne tilbyde regulær kørsel med veteranbusser, men der skulle en langvarig ansøgning- og godkendelsesproces til, før man fik lov til det af de relevante myndigheder.<ref name="År 1995">''Sporvejsmuseet Skjoldenæsholm Årsberetning 18. driftsår, 1995'' under redaktion af Per Søegaard. Sporvejshistorisk Selskab, 1996. S. 10-12.</ref> Ruten var og er en rundtur fra museet, hvor passagerne udover at kunne se søen med det gamle voldsted Skjoldenæs også kommer gennem [[Valsølille]] og [[Jystrup]] samt forbi flere rester af den Sjællandske Midtbane.<ref name="År 1995" /><ref>''Med museumsbus rundt om Valsølille Sø'', brochure udgivet af Sporvejsmuseet Skjoldenæsholm, juli 2018.</ref> Fra starten gjaldt imidlertid, at der ikke kørtes på alle åbningsdage. Men der blev dog lagt ud med 4.660 buspassagerer i 1995, svarene til 23,6 % af de besøgende de dage der kørtes. De kom til at begynde med til at køre med Aarhus-bussen ÅS 165 fra 1961.<ref name="År 1995" /> Den havde i forvejen været en tur i Aarhus i maj 1993 i forbindelse med en oplakering. Her var den blevet midlertidigt indregistreret, så den kunne køre nogle enkelte ture på linje 1 i byen.<ref>''Sporvejsmuseet Skjoldenæsholm Årsberetning 16. driftsår, 1993'' under redaktion af Per Søegaard. Sporvejshistorisk Selskab, 1994. S. 18-19.</ref> Andre busser kom dog også ud at køre.<ref name="Christensen 28">Christensen og Søegaard (2005), s. 28.</ref> I 1996 indsatte man for eksempel den lånte Jensens Turisttrafik nr. 53, en [[Fiat]] 418 fra 1975, der havde kørt som bybus i Ringsted. Den blev overtaget i 1997.<ref>Thinggaard (1998), s 91.</ref>
Bygninger,_konstruktioner_og_anlæg